**Tenk Községi Önkormányzat Képviselő - testületének 23/2020.(IX.28.) számú határozata:**

Tenk Községi Önkormányzat Képviselő- testülete megvitatta a BURSA HUNGARICA Felsőoktatási Önkormányzati Ösztöndíjpályázat 2021. évi fordulójának csatlakozásáról és pályázati felhívásáról szóló előterjesztést és a következő határozatot hozta:

1. Tenk Község Önkormányzat Képviselő-testülete csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjrendszer 2021. évi pályázati fordulójához.
2. A Képviselő- testület a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjrendszer 2021. évi pályázati fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és az önkormányzat által nyújtott támogatás összegének továbbítása során maradéktalanul az Általános Szerződési Feltételekben foglaltaknak megfelelően jár el.
3. A Képviselő- testület kötelezettséget vállal arra, hogy a Bursa Hungarica Felsőoktatási Önkormányzati Ösztöndíjrendszer 2021. évi fordulója keretében a beérkezett pályázatokat és a pályázatokról hozott döntését a Bursa Hungarica Elektronikus Pályázatkezelési és Együttműködési Rendszerben rögzíti.
4. A Képviselő- testület kijelenti, hogy az általa meghatározott és a pályázóktól bekérendő, a szociális körülmények igazolására fontosnak tartott nyilatkozatok és mellékletek nem állnak ellentétben a pályázati kiírás feltételeivel.
5. Tenk Községi Önkormányzat Képviselő- testülete felhatalmazza Tenk Község Polgármesterét Szopkó Tamást, hogy a csatlakozásról szóló nyilatkozatot - az 1) – 4) pontban meghatározott tartalommal - aláírja.
6. Tenk Község Önkormányzat Képviselő- testülete Bursa Hungarica Felsőoktatási Önkormányzati Ösztöndíjpályázatot ír ki a felsőoktatási hallgatók számára a 2020/2021. tanév második és a 2021/2022. tanév első félévére („A” típusú pályázati kiírás) a határozat 1. melléklete szerint.
7. Tenk Község Önkormányzat Képviselő-testülete Bursa Hungarica Felsőoktatási Önkormányzati Ösztöndíjpályázatot ír ki 2021. évre a felsőoktatási tanulmányokat kezdeni kívánó fiatalok számára („B” típusú pályázati kiírás) a határozat 2. melléklete szerint.
8. Tenk Község Önkormányzat Képviselő-testülete a szükséges anyagi fedezetet az „A” típusú pályázatok esetében a 2021. évi, a „B” típusú pályázatoknál - a feltételek folyamatos fennállása esetén - a 2020-2023. évi költségvetéseiben biztosítja.

Felelős: Dr. Nagy Péter jegyző

Határidő: 1. – 5. határozati pontok esetében: 2020. október 1.

6. és 7. határozati pont esetében 2020. október 5. valamint az Általános Szerződési Feltételek szerint

8. pont esetében 2021. január 31. valamint az Általános Szerződési Feltételek 2. melléklete szerint”

**Tenk Községi Önkormányzat Képviselő - testületének 24/2020.(IX.28.) számú határozata:**

Tenk Községi Önkormányzat Képviselő-testülete megvitatta a Fejlesztési és Koordinációs Központ NKft. 2019. évi mérlegbeszámolójának és 2020. évi üzleti tervének elfogadása tárgyában készült indítványt és a következő határozatot hozta:

1. Tenk Község Önkormányzata a Fejlesztési és Koordinációs Központ NKft 2019. évi mérlegbeszámolóját a jelen határozat 1. számú mellékletét képező egyszerűsített éves beszámoló szerint jóváhagyja és felhatalmazza Tenk Község Polgármesterét Szopkó Tamást, hogy e szerint Tenk Község Önkormányzatáénak szavazati jogát a társaság taggyűlésén gyakorolja.
2. Tenk Község Önkormányzata a Fejlesztési és Koordinációs Központ NKft 2019. évi üzleti tevékenység eredményét -31.322 eFt összeggel, adózott eredményét -31.531 eFt-tal elfogadja, akként miszerint a társaság vesztesége a társaság saját tőkéjét csökkentse és felhatalmazza Tenk Község Polgármesterét Szopkó Tamást, hogy e szerint Tenk Község Önkormányzatának szavazati jogát a társaság taggyűlésén gyakorolja.
3. Tenk Község Önkormányzata a Fejlesztési és Koordinációs Központ NKft. 2020. évi üzleti tervét a jelen határozat 3. számú melléklete szerinti tartalommal elfogadja és felhatalmazza Tenk Község Polgármesterét Szopkó Tamást, hogy e szerint Tenk Község Önkormányzatának szavazati jogát a társaság taggyűlésén gyakorolja.

Határidő: értelem szerint

Felelős: Szopkó Tamás polgármester

**Tenk Községi Önkormányzat Képviselő - testületének 25/2020.(IX.28.) számú határozata:**

Tenk Községi Önkormányzat Képviselő- testülete úgy dönt, hogy a SZTRATÉGOSZ Intézet Kft. (adószám: 24869065-2-10, cégjegyzékszám: 10-09-035051) valamint a TAMIÁSZ Intézet Kft. (adószám: 25901506-2-10, cégjegyzékszám: 10-09-036207) 3359 Tenk, Fő út 54. szám alatti székhellyel rendelkező cégek 2020. augusztus 30. napján, határozott időre kötött bérleti szerződését a cégek ügyvezetőjének kérésére, 2020. augusztus 31-i hatállyal felbontja.

Határidő: értelem szerin

Felelős: Szopkó Tamás polgármester”

**Tenk Községi Önkormányzat Képviselő - testületének 26/2020.(IX.28.) számú határozata:**

Tenk Községi Önkormányzat Képviselő- testülete úgy dönt, hogy a FejlesztőLabor Kft. (adószám: 24129455-2-10, cégjegyzékszám: 10-09-035126), valamint a TPG Építő Kft. (adószám: 25901582-2-10, cégjegyzékszám: 10-09-036208) 3359 Tenk, Fő út 54. szám alatt székhellyel rendelkező cégek a 2019. augusztus 30. napján kötött bérleti szerződés 7. pontjában foglaltaknak megfelelően 2020. szeptember 30. napjával felbontja.

Határidő: értelem szerint

Felelős: Szopkó Tamás polgármester

**Tenk Községi Önkormányzat Képviselő - testületének 27/2020.(IX.28.) számú határozata:**

1. Tenk Községi Önkormányzat Képviselő- testülete, Tenk Községi Önkormányzat és a TRIBUNUS Militum Intézet Kft. (adószám: 25097005-2-10, cégjegyzékszám: 10-09-035010), valamint a MARINSZKIJ Kft. (adószám: 25964981-2-10, cégjegyzékszám: 10-09-036824) 3359 Tenk, Fő út 54. szám alatt székhellyel rendelkező cégekkel 2019. augusztus 30. napján kötött bérleti szerződések 7. pontját 2020. október 1. napjával módosítja az alábbiak szerint:

*„7. Szerződő felek megállapodnak, hogy az ingatlan bérleti díja havi nettó 14.000,- Ft, azaz tizennégyezer forint.”*

1. Tenk Községi Önkormányzat Képviselő-testülete Tenk Községi Önkormányzat és a TRIBUNUS Militum Intézet Kft. (adószám: 25097005-2-10, cégjegyzékszám: 10-09-035010), valamint a MARINSZKIJ Kft. (adószám: 25964981-2-10, cégjegyzékszám: 10-09-036824) 3359 Tenk, Fő út 54. szám alatt székhellyel rendelkező cégekkel 2019. augusztus 30. napján kötött bérleti szerződéseket 2020. október 1. napjával a következő ponttal egészíti ki:

*„13. A Bérlő tudomásul veszi, hogy a Bérbeadó a bérleményt más cégek, illetve magánszemélyek részére is bérbe adja”*

Határidő: értelem szerint

Felelős: Szopkó Tamás polgármester

**Tenk Községi Önkormányzat Képviselő - testületének 28/2020.(IX.28.) számú határozata:**

1. Tenk Községi Önkormányzat Képviselő- testülete a Faluház épületében található épületrészt, Megyesi Attila (szül. neve: Megyesi Attila, szül. hely, idő: Miskolc, 1988.02.05., anyja neve: Bolák Éva) 3359 Tenk, Fő út 52. szám alatti lakos részére határozott időre, 2020. október 01. napjától 2022. szeptember 30. napjáig nettó 14.000,- Ft/hó összegben bérbe adja.
2. Tenk Községi Önkormányzat Képviselő- testülete vállalja, hogy az ingatlan használatával összefüggésben rezsiköltségek kiszámlázásáról minden hónap 10. napjáig gondoskodik.
3. Tenk Községi Önkormányzat Képviselő- testülete felhatalmazza Szopkó Tamás polgármestert a szükséges nyilatkozatok megtételére, valamint a helységbérleti szerződés aláírására.

Határidő: értelem szerint

Felelős: Szopkó Tamás polgármester